S-715/2014

Ár 2014, þriðjudaginn 7. október, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 715/2014: Ákæruvaldið (E-kk-nf L-kk-nf) gegn I-kk-þgf E-kk-þgf A-kk-þgf (J-kk-nf B-kk-nf K-kk-nf hdl.), sem tekið var til dóms að aflokinni aðalmeðferð hinn 7. október 2014.

Málið er höfðað með ákæru lögreglustjórans á höfuðborgarsvæðinu, dagsettri 20. maí 2014 á hendur ákærða, I-kk-þgf E-kk-þgf A-kk-þgf, kt. [...], Eskihlíð 16a, Reykjavík, fyrir eftirtalin brot framin á árinu 2013 og 2014:

I.

Fyrir auðgunarbrot ásamt [...].

1. Fyrir þjófnað, með því að hafa á tímabilinu 16. mars 2013 til 23. mars 2013, í félagi við [...], brotist inn í sumarhús nr. [...] að [...] og stolið þaðan LG sjónvarpi, hljómtækjasamstæðu, rauðvíni og hvítvíni, með því að brjóta rúðu í útidyrahurð sumarhússins, en [...] ók bifreiðinni [...] burt af vettvangi, sem hann hafði til umráða.

M. 007-2013-014482

Telst brot þetta varða við 244. gr. almennra hegningarlaga nr. 19, 1940.

2. Fyrir tilraun til þjófnaðar, með því að hafa á tímabilinu 21. mars 2013 til 23. mars, í félagi við [...] og í auðgunarskyni, reynt að brjótast brotist inn í sumarhús að [...], með því að brjóta rúðu í útidyrahurð sumarhússins, í þeim tilgangi að stela þaðan munum, en horfið frá vettvangi. á bifreiðinni [...], sem [...] hafði til umráða og ók hann bifreiðinni.

M. 007-2013-014482

Telst brot þetta varða við 244. gr. sbr. 20. gr. almennra hegningarlaga nr. 19, 1940.

II.

3. Á hendur ákærða einum fyrir þjófnað með því að hafa sunnudaginn 20. apríl 2014 í versluninni 10-11 Austurstræti í Reykjavík stolið samloku að verðmæti kr. 569,-.

M. 007-2014-21172

Telst þetta varða við 244. gr. almennra hegningarlaga nr. 19, 1940.

Þess er krafist að ákærðu verði dæmdir til refsingar og til greiðslu alls sakarkostnaðar.

Málavextir

I. kafli ákæru.

Fyrir liggur að á þeim tíma, sem greinir í 1. tl. ákærunnar, var brotist inn í sumarbústað í Kjósarhreppi, og stolið þaðan þeim verðmætum sem tilgreind eru þar. Þá var ennfremur reynt að brjótast inn í annan bústað, sem tilgreindur er í 2. tl. ákæru, til þess að stela þaðan verðmætum. Fram er komið að ákærði var í þessari ferð ásamt ofannefndum mönnum og stúlku að nafni [...]. Hafa þeir [...] og [...] þegar verið dæmdir fyrir sinn þátt í málinu.

Ákærði hefur neitað sök frá upphafi og kveðst hafa orðið eftir í bílnum, sem þau voru á, þegar þeir [...] og [...] fóru til þess að brjótast inn. [...] hefur, bæði hjá lögreglu og fyrir dómi, sagt að ákærði hafi farið með þeim [...] að bústöðunum og tekið þátt í brotunum með þeim. [...] hefur sagt að hún hafi orðið eftir í bílnum meðan brotist var inn en lítið muna eftir atvikum fyrir vímu. Hún segist muna það síðast eftir sér að þau ákærði urðu eftir í bílnum meðan þeir [...] og annar strákur fóru úr honum. Hafi þau ákærði verið hálfrænulaus.

Niðurstaða

Ákærði hefur neitað sök frá upphafi. Ekki bera aðrir gegn honum en [...] en [...] ber heldur með honum. Verður því að telja ósannað gegn neitun ákærða að hann hafi átt þátt í brotunum og ber að sýkna hann af I. kafla ákærunnar.

II. kafli ákæru

Ákærði hefur skýlaust játað brot þetta og er það réttilega fært til refsiákvæðis. Hefur hann þannig orðið sekur um þjófnað og brot gegn 244. gr. almennra hegningarlaga.

Refsing og sakarkostnaður

Ákærði var dæmdur í 45 daga skilorðsbundið fangelsi fyrir þjófnað í febrúar 2012. Hefur hann staðist skilorð þess dóms. Refsing hans nú þykir hæfilega ákveðin fangelsi í 30 daga. Um er að ræða smáræði eitt og þykir mega ákveða að fresta refsingunni og ákveða að hún falli niður að liðnum tveimur árum frá dómsuppsögu, haldi ákærði almennt skilorð 57. gr. almennra hegningarlaga.

Dæma ber ákærða til þess að greiða verjanda sínum, J-kk-þgf B-kk-þgf K-kk-þgf hdl., 50.000 krónur í málsvarnarlaun en 200.000 króna málsvarnarlaun ber að greiða verjandanum úr ríkissjóði. Málsvarnarlaunin dæmast með virðisaukaskatti.

Annan sakarkostnað hefur ekki leitt af málinu.

DÓMSORÐ:

Ákærði, I-kk-nf Ö-kk-nf A-kk-nf, sæti fangelsi í 30 daga. Frestað er refsingu ákærða og fellur hún niður að liðnum tveimur árum haldi ákærði almennt skilorð.

Ákærði greiði verjanda sínum, J-kk-þgf B-kk-þgf K-kk-þgf hdl., 50.000 krónur í málsvarnarlaun en 200.000 króna málsvarnarlaun verjandans greiðast ríkissjóði.

P-kk-nf G-kk-nf